মিরর ডেস্কঃ মণিপুরী মিররগী লৈরিবা ওয়েবসাইট অসি অতৈসু চংখোলহনবগী অমদি লৈরিবা বাটন পুম্নমক ফাঙ্কশনাল ওইহনবগী পান্দমদা শেম-শাবগী থবক হৌজিক কন্না চত্থরি।
 মিরর ডেস্কঃ মণিপুরী মিররগী লৈরিবা ওয়েবসাইট অসি অতৈসু চংখোলহনবগী অমদি লৈরিবা বাটন পুম্নমক ফাঙ্কশনাল ওইহনবগী পান্দমদা শেম-শাবগী থবক হৌজিক কন্না চত্থরি।  লোয়ননা হৌজিক্কি ডিজাইন অসিদগী খরসু ফজহন্দুনা হেন্না ইন্টারেক্টিভ ওইহনবা অমদি ইউজারনা মাক্কি মাক্কি ডিভাইসতা লোড তৌবদা অতৈসু নুঙাইবা ময়োংদা পুথোকনবা কন্না হোৎনরি হায়না মিররগী পাবলিশার অমসুং এডিটর-ইন-চীফ কবি হামোম প্রমোদনা ফোঙদোরক্লি।  মহাকনা অতৈসু ফোঙদোরকখি, “হৌজিক হৌজিক ওয়েবসাইট অসিদা লৈরিবা অৱাৎপা কয়া অসিগীদমক পাবিরিবা খুদিংগী মফমদা নুঙাইতবা ফোঙদোকচরি।  আপডেটকি থবক অসি লোইশল্লবা মতুংদা অৱাৎপা পুম্নমক মেনশনবা ঙমগনি হায়বগী থাজবা লৈজৈ।  পাবিরিবা শিংগী ৱাফম্না ঐখোয়গী খ্বাইদগী মরু ওইবা থৌদাংনি”।
 মণিপুরী মিরর বাংলাদেশকি অহানবা (মণিপুরী) নিউজ ওয়েবসাইটনি।  চহি অমা খরা হেনবগী মমাংদা ওয়েবসাইট অসি হাংখিবনি।  মণিপুরী মিরর নিউজ সাইট অমা ওইবা খক্তা নত্তনা ডিজিটাল মিডিয়া প্লাটফর্ম অমা শেম্নবগী থৌদাংসু চোকথবা লৈতনা হোৎনজরি।  মদুগি পান্দমদা হৌখিবা চহি অসিদা পুৱারি, লোন, কালচর, শেন্মিৎলোন, খোরিলোল অমসুং হিরম কয়াগি মরমদা নৈনবনা চিংবা অতৈ থৌরম কয়াসু পাংথোক্তুনা লাক্লি।  মথংদা থৌরম পুম্নমক অতৈশু মরিক চুম্না, মপুং ফানা পাংথোরকপগী শেম শানবা হোৎনজরি হায়না এডিটর-ইন-চীফ কবি হামোম প্রমোদনা খংহনলকখি। 